title: Odluka br. 565/2014/EU Europskog parlamenta i Vijeća od 15. svibnja 2014. o uvođenju pojednostavljenog režima kontrole osoba na vanjskim granicama na temelju jednostranog priznanja od strane Bugarske, Hrvatske, Cipra i Rumunjske određenih isprava kao jednakovrijednih njihovim nacionalnim vizama za tranzit ili namjeravani boravak na njihovim državnim područjima koji ne premašuje 90 dana u svakom razdoblju od 180 dana i stavljanju izvan snage odluka 895/2006/EZ i 582/2008/EZ

text:
               27.5.2014

               HR

               Službeni list Europske unije

               L 157/23

         ODLUKA br. 565/2014/EU EUROPSKOG PARLAMENTA I VIJEĆA
   od 15. svibnja 2014.
   o uvođenju pojednostavljenog režima kontrole osoba na vanjskim granicama na temelju jednostranog priznanja od strane Bugarske, Hrvatske, Cipra i Rumunjske određenih isprava kao jednakovrijednih njihovim nacionalnim vizama za tranzit ili namjeravani boravak na njihovim državnim područjima koji ne premašuje 90 dana u svakom razdoblju od 180 dana i stavljanju izvan snage odluka 895/2006/EZ i 582/2008/EZ
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točke (a) i (b),
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   djelujući u skladu s redovnim zakonodavnim postupkom (1),
   budući da:

               (1)

               Na temelju članka 4. stavka 1. Akta o pristupanju iz 2011., Hrvatska koja je pristupila Uniji 1. srpnja 2013. dužna je od tog dana za državljane trećih zemalja koje su navedene u Prilogu I. Uredbi Vijeća (EZ) br. 539/2001 (2) uvesti obvezu posjedovanja vize.

               (2)

               Na temelju članka 4. stavka 2. Akta o pristupanju iz 2011., odredbe schengenske pravne stečevine o uvjetima i kriterijima za izdavanje jedinstvenih viza te odredbe o uzajamnom priznavanju viza i jednakovrijednosti boravišnih dozvola/viza za dugotrajni boravak i viza za kratkotrajni boravak na Hrvatsku se primjenjuju nakon donošenja odluke Vijeća u tu svrhu. Međutim, one su za Hrvatsku obvezujuće od datuma njezina pristupanja.

               (3)

               Hrvatska je stoga dužna izdati nacionalne vize za ulazak na svoje državno područje ili tranzit kroz njega državljanima trećih zemalja koji posjeduju jedinstvenu vizu ili vizu za dugotrajni boravak ili boravišnu dozvolu koju je izdala država članica koja u cijelosti primjenjuje schengensku pravnu stečevinu ili sličnu ispravu koju su izdali Bugarska, Cipar i Rumunjska koji je još ne primjenjuju u cijelosti.

               (4)

               Nositelji isprava koje su izdale države članice koje u cijelosti primjenjuju schengensku pravnu stečevinu i isprava koje su izdali Bugarska, Cipar i Rumunjska ne predstavljaju nikakav rizik za Hrvatsku jer su bili podvrgnuti svim potrebnim kontrolama od strane tih država članica. Kako bi se izbjeglo nametanje neopravdanog dodatnog administrativnog tereta Hrvatskoj, trebalo bi donijeti zajednička pravila kojima se Hrvatskoj dopušta jednostrano priznavanje određenih isprava koje su izdale te države članice kao jednakovrijednih njezinim nacionalnim vizama te uspostava pojednostavljenog režima kontrole osoba na njezinim vanjskim granicama na temelju tog jednostranog priznavanja jednakovrijednosti.

               (5)

               Zajednička pravila uvedena Odlukom br. 895/2006/EZ Europskog parlamenta i Vijeća (3) i Odlukom br. 582/2008/EZ Europskog parlamenta i Vijeća (4) trebalo bi staviti izvan snage. U odnosu na Cipar koji zajednički režim uspostavljen Odlukom br. 895/2006/EZ primjenjuje od 10. srpnja 2006., te Bugarsku i Rumunjsku koje zajednički režim uspostavljen Odlukom br. 582/2008/EZ primjenjuju od 18. srpnja 2008., trebalo bi donijeti zajednička pravila kojima se Bugarskoj,Cipru i Rumunjskoj, poput Hrvatske, dopušta jednostrano priznavanje određenih isprava koje su izdale države članice koje u cijelosti primjenjuju schengensku pravnu stečevinu kao i sličnih isprava koje je izdala Hrvatska kao jednakovrijednih njihovim nacionalnim vizama te uspostava pojednostavljenog režima kontrole osoba na njihovim vanjskim granicama na temelju tog jednostranog priznavanja jednakovrijednosti. Ovom Odlukom ne dovodi se u pitanje cilj Bugarske i Rumunjske da bez odgađanja postanu države članice Schengenskog sporazuma.

               (6)

               Pojednostavljeni režim utvrđen u ovoj Odluci trebao bi se primjenjivati u prijelaznom razdoblju, do datuma koji treba odrediti u odluci Vijeća kako je navedeno članku 3. stavku 2. prvom podstavku Akta o pristupanju Cipra iz 2003., članku 4. stavku 2. prvom podstavku Akta o pristupanju Bugarske i Rumunjske iz 2005. te članku 4. stavku 2. prvom podstavku Akta o pristupanju Hrvatske iz 2011., podložno mogućim prijelaznim odredbama s obzirom na isprave izdane prije tog datuma.

               (7)

               Sudjelovanje u pojednostavljenom režimu trebalo bi biti neobvezno i ne bi trebalo državama članicama nametati dodatne obveze, uz one obveze koje su utvrđene Aktom o pristupanju iz 2003., Aktom o pristupanju iz 2005. ili Aktom o pristupanju iz 2011.

               (8)

               Zajednička pravila trebala bi se primjenjivati na jedinstvene vize za kratkotrajni boravak, vize za dugotrajni boravak i boravišne dozvole koje su izdale države članice koje u cijelosti primjenjuju schengensku pravnu stečevinu, na vize s ograničenom teritorijalnom valjanošću izdane podnositelju zahtjeva koji posjeduje putnu ispravu koju ne priznaju jedna ili više, ali ne sve države članice u skladu Uredbom (EZ) br. 810/2009 Europskog parlamenta i Vijeća (5) („Zakonik o vizama”) i koje su izdale zemlje povezane s provedbom, primjenom i razvojem schengenske pravne stečevine te na vize za kratkotrajni boravak, vize za dugotrajni boravak i boravišne dozvole koje su izdali Bugarska, Hrvatska, Cipar i Rumunjska. Priznavanje određene isprave trebalo bi se ograničiti na razdoblje njezine valjanosti.

               (9)

               Uvjeti ulaska državljana trećih zemalja čiji namjeravani boravak na državnom području država članica ne premašuje trajanje od 90 dana u svakom razdoblju od 180 dana kako je utvrđeno u članku 5. stavku 1. Uredbe (EZ) br. 562/2006 Europskog parlamenta i Vijeća (6) moraju biti ispunjeni, uz iznimku uvjeta posjedovanja važeće vize, ako se to zahtijeva na temelju Uredbe (EZ) br. 539/2001, u mjeri u kojoj se ovom Odlukom uspostavlja režim jednostranog priznavanja od strane Bugarske, Hrvatske, Cipra i Rumunjske određenih isprava koje su izdale države članice koje u cijelosti primjenjuju schengensku pravnu stečevinu i sličnih isprava koje su izdali Bugarska, Hrvatska, Cipar i Rumunjska za tranzit ili namjeravani boravak na njihovim državnim područjima koji ne premašuje 90 dana u svakom razdoblju od 180 dana.

               (10)

               S obzirom na to da cilj ove Odluke, odnosno uvođenje režima jednostranog priznavanja od strane Bugarske, Hrvatske, Cipra i Rumunjske određenih isprava koje su izdale druge države članice, ne mogu dostatno ostvariti države članice, nego se on na bolji način može ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Odluka ne prelazi ono što je potrebno za ostvarivanje tog cilja.

               (11)

               Za Island i Norvešku ova Odluka predstavlja razvoj odredbi schengenske pravne stečevine u smislu Sporazuma sklopljenog između Vijeća Europske unije, Republike Island i Kraljevine Norveške o pridruživanju tih dviju država provedbi, primjeni i razvoju schengenske pravne stečevine (7), koje su dio područja iz članka 1. točke (B) Odluke Vijeća 1999/437/EZ (8).

               (12)

               Za Švicarsku ova Odluka predstavlja razvoj odredbi schengenske pravne stečevine u smislu Sporazuma sklopljenog između Europske unije, Europske zajednice i Švicarske Konfederacije o pristupanju Švicarske Konfederacije provedbi, primjeni i razvoju schengenske pravne stečevine (9), koje su dio područja iz članka 1. točke (B) Odluke 1999/437/EZ u vezi s člankom 3. Odluke Vijeća 2008/146/EZ (10).

               (13)

               Za Lihtenštajn ova Odluka predstavlja razvoj odredbi schengenske pravne stečevine u smislu Protokola između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pristupanju Švicarske Konfederacije provedbi, primjeni i razvoju schengenske pravne stečevine (11), koje su dio područja iz članka 1. točke (B) Odluke 1999/437/EZ u vezi s člankom 3. Odluke Vijeća 2011/350/EU (12).

               (14)

               U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje.

               (15)

               Ova Odluka predstavlja razvoj odredbi schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (13). Ujedinjena Kraljevina stoga ne sudjeluje u njezinu donošenju te ona za nju nije obvezujuća niti se na nju primjenjuje.

               (16)

               Ova Odluka predstavlja razvoj odredbi schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (14). Irska stoga ne sudjeluje u njezinu donošenju te ona za nju nije obvezujuća niti se na nju primjenjuje.

         DONIJELI SU OVU ODLUKU:
   Članak 1.
   Ovom Odlukom uvodi se pojednostavljeni režim kontrole osoba na vanjskim granicama, pri čemu Bugarska, Hrvatska, Cipar i Rumunjska mogu jednostrano priznati isprave iz članka 2. stavka 1. i članka 3. ove Odluke, izdane državljanima trećih zemalja koji na temelju Uredbe (EZ) br. 539/2001 moraju posjedovati vizu, kao jednakovrijedne svojim nacionalnim vizama za tranzit ili namjeravani boravak na njihovim državnim područjima koji ne premašuje 90 dana u svakom razdoblju od 180 dana.
   Provedba ove Odluke ne utječe na provjere osoba koje se moraju provoditi na vanjskim granicama u skladu s člancima od 5. do 13. te člancima 18. i 19. Uredbe (EZ) br. 562/2006.
   Članak 2.
   1.   Bugarska, Hrvatska, Cipar i Rumunjska mogu smatrati jednakovrijednima svojim nacionalnim vizama za tranzit ili namjeravani boravak na njihovim državnim područjima koji ne premašuje 90 dana u svakom razdoblju od 180 dana sljedeće isprave koje su izdale države članice koje u cijelosti primjenjuju schengensku pravnu stečevinu, bez obzira na državljanstvo osoba koje ih posjeduju:

               (a)

               „jedinstvenu vizu” kako je definirana u članku 2. točki 3. Zakonika o vizama koja vrijedi za dva ulaska ili višestruke ulaske;

               (b)

               „vizu za dugotrajni boravak” kako je navedena u članku 18. Konvencije o provedbi Schengenskog sporazuma (15);

               (c)

               „boravišnu dozvolu” kako je definirana u članku 2. točki 15. Uredbe (EZ) br. 562/2006.

         2.   Bugarska, Hrvatska, Cipar i Rumunjska također mogu smatrati jednakovrijednima svojim nacionalnim vizama za tranzit ili namjeravani boravak na njihovim državnim područjima koji ne premašuje 90 dana u svakom razdoblju od 180 dana vize s ograničenom teritorijalnom valjanošću izdane u skladu s prvom rečenicom članka 25. stavka 3. Zakonika o vizama.
   3.   Ako Bugarska, Hrvatska, Cipar ili Rumunjska odluče primjenjivati ovu Odluku, one priznaju sve isprave iz stavaka 1. i 2. bez obzira na to koja ih je država članica izdala, osim ako su unesene u putne isprave koje one ne priznaju ili u putne isprave koje je izdala treća zemlja s kojom nemaju diplomatske odnose.
   Članak 3.
   1.   Ako Bugarska, Hrvatska, Cipar ili Rumunjska odluče primjenjivati članak 2., one mogu, uz isprave koje su navedene u tom članku priznavati kao jednakovrijedne svojim nacionalnim vizama za tranzit ili namjeravani boravak na njihovim državnim područjima koji ne premašuje 90 dana u svakom razdoblju od 180 dana:

               (a)

               nacionalne vize za kratkotrajni boravak i nacionalne vize za dugotrajni boravak koje su izdali Bugarska, Hrvatska, Cipar ili Rumunjska na jedinstvenom obrascu utvrđenom Uredbom Vijeća (EZ) br. 1683/95 (16);

               (b)

               boravišne dozvole koje su izdali Bugarska, Hrvatska, Cipar i Rumunjska u skladu s jedinstvenim obrascem utvrđenim Uredbom Vijeća (EZ) br. 1030/2002 (17).

         osim ako su takve vize ili boravišne dozvole unesene u priloženim putnim ispravama koje navedene države ne priznaju ili u putne isprave onima koje je izdala treća zemlja s kojom nemaju diplomatske odnose.
   2.   Isprave koje izdaje Bugarska i koje se mogu priznati navedene su u Prilogu I.
   Isprave koje izdaje Hrvatska i koje se mogu priznati navedene su u Prilogu II.
   Dokumenti Isprave koje izdaje Cipar i koje se mogu priznati navedene su u Prilogu III.
   Isprave koje izdaje Rumunjska i koje se mogu priznati navedene su u Prilogu IV.
   Članak 4.
   Razdoblje valjanosti isprava iz članaka 2. i 3. obuhvaća trajanje tranzita ili boravka.
   Članak 5.
   Ako Bugarska, Hrvatska, Cipar i Rumunjska odluče primjenjivati ovu Odluku, oni u roku od 20 radnih dana od stupanja na snagu ove Odluke o tome obavješćuju Komisiju. Komisija u Službenom listu Europske unije objavljuje informacije koje su dostavile te države članice.
   U tim se obavijestima prema potrebi navode treće zemlje u odnosu na koje Bugarska, Hrvatska, Cipar i Rumunjska, zbog nepostojanja diplomatskih odnosa, ne primjenjuju ovu Odluku na temelju članka 2. stavka 3. i članka 3. stavka 1.
   Članak 6.
   Odluke br. 895/2006/EZ i br. 582/2008/EZ stavljaju se izvan snage.
   Članak 7.
   Ova Odluka stupa na snagu dvadesetog dana od dana objave u Službenom listu Europske unije.
   Ona se primjenjuje do datuma koji se utvrđuje odlukom Vijeća koja se donesi na temelju članka 3. stavka 2. prvog podstavka Akta o pristupanju iz 2003. za Cipar, članka 4. stavka 2. prvog podstavka Akta o pristupanju iz 2005. za Bugarsku i Rumunjsku i članka 4. stavka 2. prvog podstavka Akta o pristupanju iz 2011. za Hrvatsku, na koji se na dotične države članice primjenjuju sve odredbe schengenske pravne stečevine u području zajedničke vizne politike i kretanja državljana trećih zemalja koji zakonito borave na državnom području država članica.
   Članak 8.
   Ova je Odluka upućena Bugarskoj, Hrvatskoj, Cipru i Rumunjskoj.

      Sastavljeno u Bruxellesu 15. svibnja 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         D. KOURKOULAS

      (1)  Stajalište Europskog parlamenta od 27. veljače 2014. (još nije objavljeno u Službenom listu) i Odluka Vijeća od 6. svibnja 2014.

      (2)  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.).

      (3)  Odluka br. 895/2006/EZ Europskog parlamenta i Vijeća od 14. lipnja 2006. o uvođenju pojednostavljenog režima kontrole osoba na vanjskim granicama na temelju jednostranog priznanja Češke Republike, Estonije, Cipra, Latvije, Litve, Mađarske, Malte, Poljske, Slovenije i Slovačke da su određeni dokumenti jednakovrijedni njihovim nacionalnim vizama u svrhu tranzita preko njihovih državnih područja (SL L 167, 20.6.2006., str. 1.).

      (4)  Odluka br. 582/2008/EZ Europskog parlamenta i Vijeća od 17. lipnja 2008. o uvođenju pojednostavljenog režima kontrole osoba na vanjskim granicama na temelju jednostranog priznanja Bugarske, Cipra i Rumunjske da su određeni dokumenti jednakovrijedni njihovim nacionalnim vizama u svrhu tranzita preko njihovih državnih područja (SL L 161, 20.6.2008., str. 30.).

      (5)  Uredba (EZ) br. 810/2009 Europskog parlamenta i Vijeća od 13. srpnja 2009. o uspostavljanju Zakonika Zajednice o vizama (Zakonik o vizama) (SL L 243, 15.9.2009., str. 1.).

      (6)  Uredba (EU) br. 562/2006 Europskog parlamenta i Vijeća od 15. ožujka 2006. o Zakoniku Zajednice o pravilima kojima se uređuje kretanje osoba preko granica (Zakonik o schengenskim granicama) (SL L 105, 13.4.2006., str. 1.).

      (7)  SL L 176, 10.7.1999., str. 36.

      (8)  Odluka Vijeća 1999/437/EZ od 17. svibnja 1999. o određenim aranžmanima za primjenu Sporazuma sklopljenog između Vijeća Europske unije i Republike Islanda i Kraljevine Norveške o pridruživanju tih dviju država provedbi, primjeni i razvoju schengenske pravne stečevine (SL L 176, 10.7.1999., str. 31.).

      (9)  SL L 53, 27.2.2008., str. 52.

      (10)  Odluka Vijeća 2008/146/EZ od 28. siječnja 2008. o sklapanju, u ime Europske zajednice, Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (SL L 53, 27.2.2008., str. 1.).

      (11)  SL L 160, 18.6.2011., str. 21.

      (12)  Odluka Vijeća 2011/350/EU od 7. ožujka 2011. o sklapanju Protokola između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu Europske unije, Europske zajednice i Švicarske Konfederacije o pristupanju Švicarske Konfederacije provedbi, primjeni i razvoju schengenske pravne stečevine, u vezi s ukidanjem kontrola na unutarnjim granicama i kretanju osoba, u ime Europske unije (SL L 160, 18.6.2011., str. 19.).

      (13)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (14)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (SL L 64, 7.3.2002., str. 20.)

      (15)  SL L 239, 22.9.2000., str. 19.

      (16)  Uredba Vijeća (EZ) br. 1683/95 od 29. svibnja 1995. o utvrđivanju jedinstvenog obrasca za vize (SL L 164, 14.7.1995., str. 1.)

      (17)  Uredba Vijeća (EZ) br. 1030/2002 od 13. lipnja 2002. o utvrđivanju jedinstvenog obrasca boravišnih dozvola za državljane trećih zemalja (SL L 157, 15.6.2002., str. 1.)

      PRILOG I.
      POPIS ISPRAVA KOJE IZDAJE BUGARSKA
      Vize
      Bugarska izdaje sljedeće vrste viza u skladu sa Zakonom o strancima u Republici Bugarskoj

                  —

                  Виза за летищен транзит (виза вид А) – zrakoplovno-tranzitna viza (tip A)

                  —

                  Виза за краткосрочно пребиваване (виза вид С) – viza za kratkotrajni boravak (tip C)

                  —

                  Виза за дългосрочно пребиваване (виза вид D) – viza za dugotrajni boravak (tip D)

            Boravišne dozvole
      Bugarska izdaje sljedeće boravišne dozvole spomenute u članku 2. točki 15. Uredbe (EZ) br. 562/2006:

                  1.

                  Разрешение за пребиваване на продължително пребиваващ в Република България чужденец – produljeni boravak.

                  2.

                  Разрешение за пребиваване на дългосрочно пребиваващ в ЕС чужденец – dugotrajni boravak – EZ.

                  3.

                  Разрешение за пребиваване на постоянно пребиваващ в Република България чужденец – boravišna dozvola.

                  4.

                  Разрешение за пребиваване на продължително пребиваващ член на семейството на гражданин на ЕС, който не е упражнил правото си на свободно придвижване, с отбелязване „член на семейство” – produljeni boravak – član obitelji prema Direktivi 2004/38/EZ Europskog parlamenta i Vijeća (1).

                  5.

                  Разрешение за пребиваване на постоянно пребиваващ член на семейството на гражданин на ЕС, който не е упражнил правото си на свободно придвижване, с отбелязване „член на семейство” – boravišna dozvola člana obitelji prema Direktivi 2004/38/EZ.

                  6.

                  Разрешение за пребиваване на продължително пребиваващ с отбелязване „бенефициер съгласно член 3, параграф 2 от Директива 2004/38/ЕО” – produljeni boravak – korisnik prema članku 3. stavku 2. Direktive 2004/38/EZ.

                  7.

                  Разрешение за пребиваване на постоянно пребиваващ с отбелязване „бенефициер съгласно член 3, параграф 2 от Директива 2004/38/ЕО” – boravišna dozvola – korisnik prema članku 3. stavku 2. Direktive 2004/38/EZ.

                  8.

                  Разрешение за пребиваване тип „синя карта на ЕС” – boravišna dozvola – plava karta EU-a.

                  9.

                  Единно разрешение за пребиваване и работа – jedinstvena dozvola.

                  10.

                  Временно разрешение за пребиваване на притежател на синя карта на ЕС, издадена от друга държава – членка на ЕС – privremena boravišna dozvola.

                  11.

                  Разрешение за продължително пребиваване на член на семейството на бежанец или на чужденец с предоставено убежище – produljeni boravak – član obitelji izbjeglice ili stranca kojem je odobren azil.

                  12.

                  Разрешение за продължително пребиваване на член на семейството на чужденец с хуманитарен статут – produljeni boravak – član obitelji korisnika supsidijarne zaštite.

                  13.

                  Разрешение за продължително пребиваване на член на семейството на чужденец с предоставена временна закрила – produljeni boravak – član obitelji korisnika privremene zaštite.

                  14.

                  Разрешение за продължително пребиваване на чужденец с отбелязване „научен работник” – produljeni boravak – znanstvenik.

                  15.

                  Удостоверение за завръщане в Република България на чужденец – privremena putovnica za stranca za povratak u Republiku Bugarsku.

                  16.

                  „Карта за пребиваване на член на семейството на гражданин на Съюза” на продължително пребиваващ член на семейство на гражданин на ЕС – boravišna iskaznica za člana obitelji građanina Unije – dugotrajni boravak.

                  17.

                  „Карта за пребиваване на член на семейството на гражданин на Съюза” на постоянно пребиваващ член на семейство на гражданин на ЕС – boravišna iskaznica za člana obitelji građanina Unije – boravišna dozvola.

         (1)  Direktiva 2004/38/EZ Europskog parlamenta i Vijeća od 29. travnja 2004. o pravu građana Unije i članova njihovih obitelji na slobodno kretanje i boravište na području države članice, kojom se izmjenjuje Uredba (EEZ) br. 1612/68 i stavljaju izvan snage direktive 64/221/EEZ, 68/360/EEZ, 72/194/EEZ, 73/148/EEZ, 75/34/EEZ, 75/35/EEZ, 90/364/EEZ, 90/365/EEZ i 93/96/EEZ (SL L 158, 30.4.2004., str. 77.).

      PRILOG II.
      POPIS ISPRAVA KOJE IZDAJE HRVATSKA
      Vize

                  —

                  Kratkotrajna viza (C)

            Boravišne dozvole

                  —

                  Odobrenje boravka

                  —

                  Osobna iskaznica za stranca

      PRILOG III.
      POPIS ISPRAVA KOJE IZDAJE CIPAR
      Θ ε ω ρ ή σ ε ι ς (vize)

                  —

                  Θεώρηση διέλευσης – Κατηγορία Β (tranzitna viza – tip B)

                  —

                  Θεώρηση για παραμονή βραχείας διάρκειας – Κατηγορία Γ (viza za kratkotrajni boravak – tip C)

                  —

                  Ομαδική θεώρηση – Κατηγορίες Β και Γ (skupna viza – tipovi B i C)

            Ά δ ε ι ε ς π α ρ α μ ο ν ή ς (Boravišne dozvole)

                  —

                  Προσωρινή άδεια παραμονής (απασχόληση, επισκέπτης, φοιτητής) – privremena boravišna dozvola (zaposlenje, posjetitelj, student)

                  —

                  Άδεια εισόδου (απασχόληση, φοιτητής) – dozvola ulaska (zaposlenje, student)

                  —

                  Άδεια μετανάστευσης (μόνιμη άδεια) – useljenička dozvola (trajna dozvola)

      PRILOG IV.
      POPIS ISPRAVA KOJE IZDAJE RUMUNJSKA
      Vize

                  —

                  viză de tranzit, identificată prin simbolul B (tranzitna viza, oznaka B);

                  —

                  viză de scurtă ședere, identificată prin simbolul C (viza za kratkotrajni boravak, oznaka C);

                  —

                  viză de lungă ședere, identificată prin unul dintre următoarele simboluri, în funcție de activitatea pe care urmează să o desfășoare în România străinul căruia i-a fost acordată (viza za dugotrajni boravak, određena jednim od sljedećih znakova, u skladu s djelatnošću koju nositelj vize obavlja u Rumunjskoj):

                              i.

                              desfășurarea de activități economice, identificată prin simbolul D/AE (gospodarske djelatnosti, oznaka D/AE);

                              ii.

                              desfășurarea de activități profesionale, identificată prin simbolul D/AP (profesionalne djelatnosti, oznaka D/AP);

                              iii.

                              desfășurarea de activități comerciale, identificată prin simbolul D/AC (komercijalne djelatnosti, oznaka D/AC);

                              iv.

                              angajare în munca, identificată prin simbolul D/AM (zapošljavanje, oznaka D/AM);

                              v.

                              detașare, identificată prin simbolul D/DT (upućeni radnici, oznaka D/DT);

                              vi.

                              studii, identificată prin simbolul D/SD (studij, oznaka D/SD);

                              vii.

                              reîntregirea familiei, identificată prin simbolul D/VF (spajanje obitelji, oznaka D/VF);

                              viii.

                              activități religioase, identificată prin simbolul D/AR (vjerske aktivnosti, oznaka D/AR);

                              ix.

                              activități de cercetare științifică, identificată prin simbolul D/CS (istraživačke aktivnosti, oznaka D/CS);

                              x.

                              viză diplomatică și viză de serviciu, identificată prin simbolul DS (diplomatske i službene vize, oznaka DS);

                              xi.

                              alte scopuri, identificată prin simbolul D/AS (druge svrhe, oznaka D/AS).

            Boravišne dozvole

                  —

                  permis de ședere (boravišna dozvola);

                  —

                  carte albastra a UE (plava karta EU-a);

                  —

                  carte de rezidență pentru membrul de familie al unui cetățean al Uniunii (boravišna iskaznica za člana obitelji građanina Unije);

                  —

                  carte de rezidență pentru membrul de familie al unui cetățean al Confederației Elvețiene (boravišna iskaznica za člana obitelji državljanina Švicarske Konfederacije);

                  —

                  carte de rezidență permanentă pentru membrul de familie al unui cetățean al Uniunii (trajna boravišna iskaznica za člana obitelji građanina Unije);

                  —

                  carte de rezidență permanentă pentru membrul de familie al unui cetățean al Confederației Elvețiene (trajna boravišna iskaznica za člana obitelji državljanina Švicarske Konfederacije).


title: Odluka Komisije od 14. siječnja 2011. o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s brtvilima za nekonstrukcijsku uporabu za spojeve u zgradama i pješačkim stazama (priopćena pod brojem dokumenta C(2011) 62)  Tekst značajan za EGP

text:
               13/Sv. 59

               HR

               Službeni list Europske unije

               193

         32011D0019

               L 011/49

               SLUŽBENI LIST EUROPSKE UNIJE

         ODLUKA KOMISIJE
   od 14. siječnja 2011.
   o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s brtvilima za nekonstrukcijsku uporabu za spojeve u zgradama i pješačkim stazama
   (priopćena pod brojem dokumenta C(2011) 62)
   (Tekst značajan za EGP)
   (2011/19/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode  (1), a posebno njezin članak 13. stavak 4.,
   nakon savjetovanja sa Stalnim odborom za graditeljstvo,
   budući da:

               (1)

               Između dva postupka potvrđivanja sukladnosti proizvoda u skladu s člankom 13. stavkom 3. Direktive 89/106/EEZ Komisija treba odabrati onaj koji će uz najmanji napor udovoljiti zahtjevima sigurnosti. To znači da je potrebno odlučiti je li za pojedini proizvod ili skupinu proizvoda postojanje tvorničkog sustava kontrole proizvodnje, za kojI je odgovoran proizvođač, neophodan i dovoljan uvjet za potvrdu sukladnosti, ili je zbog razloga povezanih s ispunjavanjem mjerila iz članka 13. stavka 4. te Direktive potrebno uključiti ovlašteno certifikacijsko tijelo.

               (2)

               U skladu s člankom 13. stavkom 4. tako utvrđeni postupak mora biti naveden u ovlaštenjima i tehničkim specifikacijama. Stoga je poželjno utvrditi pojam proizvoda ili skupine proizvoda koji se navode u ovlaštenjima i tehničkim specifikacijama.

               (3)

               Dva postupka predviđena člankom 13. stavkom 3. Direktive 89/106/EEZ detaljno su opisana u Prilogu III. toj Direktivi. Stoga je potrebno jasno utvrditi načine primjene ta dva postupka, upućivanjem na Prilog III., za svaki proizvod ili skupinu proizvoda, obzirom da Prilog III. daje prednost određenim sustavima.

               (4)

               Postupak iz članka 13. stavka 3. točke (a) odgovara sustavima iz prve mogućnosti, bez stalnog nadziranja, te druge i treće mogućnosti iz odjeljka 2. točke ii. Priloga III. Postupak iz članka 13. stavka 3. točke (b) odgovara sustavima iz odjeljka 2. točke i. Priloga III. te iz prve mogućnosti, uz stalno nadziranje, iz odjeljka 2. točke ii. Priloga III.,

         DONIJELA JE OVU ODLUKU:
   Članak 1.
   Sukladnost proizvoda i skupine proizvoda iz Priloga I. potvrđuje se postupkom u kojem proizvođač ima isključivu odgovornost za tvornički sustav kontrole proizvodnje kako bi mogao osigurati da je ta proizvodnja u skladu s odgovarajućim tehničkim specifikacijama.
   Članak 2.
   Sukladnost proizvoda i skupine proizvoda iz Priloga II. potvrđuje se postupkom u kojem je, pored tvorničkog sustava kontrole proizvodnje kojim upravlja proizvođač, u ocjenu i nadzor kontrole proizvodnje ili samog proizvoda uključeno ovlašteno certifikacijsko tijelo.
   Članak 3.
   Odabrani postupak potvrđivanja sukladnosti iz Priloga III. navodi se u odgovarajućim tehničkim specifikacijama.
   Članak 4.
   Ova je Odluka upućena državama članicama.

      Sastavljeno u Bruxellesu 14. siječnja 2011.

            Za Komisiju

         Antonio TAJANI

            Potpredsjednik

      (1)  SL L 40, 11.2.1989., str. 12.
   PRILOG I.
   Brtvila za nekonstrukcijsku uporabu za spojeve u zgradama i pješačkim stazama kako slijedi:

               1.

               brtvila za vanjske i/ili unutarnje zidove, pregrade;

               2.

               brtvila za staklene stijene (osim brtvila za akvarije, strukturalno staklo, prvu i vanjsku brtvu kod proizvodnje izolacijskog stakla, horizontalne staklene stijene (ispod 7°) i organsko staklo);

               3.

               brtvila za spojeve sanitarija (osim za primjenu u industriji, vodi za piće, ispod vode (bazeni, kanalizacijski sustavi itd.) i u kontaktu s hranom);

               4.

               brtvila za pješačke staze (osim za kontrolu razlijevanja kemikalija, primjenu ispod vode, ceste i ostala prometna područja, aerodrome i postrojenja za obradu otpadnih voda).

         PRILOG II.
   Napomena: za proizvode koji su namijenjeni za više od jedne uporabe utvrđene u sljedećim skupinama, zadaci prijavljenog tijela koji proizlaze iz odgovarajućih sustava potvrđivanja sukladnosti su kumulativni.
   SKUPINA PROIZVODA
   BRTVILA ZA NEKONSTRUKCIJSKU UPORABU ZA SPOJEVE U ZGRADAMA I PJEŠAČKIM STAZAMA (1/2)
   Sustavi potvrđivanja sukladnosti
   Za dolje navedeni proizvod/proizvode i namjenu/namjene, CEN/Cenelec mora odrediti sljedeći sustav/sustave potvrđivanja sukladnosti prema odgovarajućim usklađenim europskim normama:

               Proizvod

               Namijenjena uporaba

               Razina(-e) ili razred(i)

               Sustav potvrđivanja sukladnosti

                           —

                           brtvila za vanjske zidove

               za vanjske uporabe

               —

               3

                           —

                           brtvila za unutarnje zidove, pregrade

               za unutarnje uporabe

               —

               4

                           —

                           brtvila za staklene stijene

               za uporabe u izgradnji građevina

               —

               3

                           —

                           brtvila za spojeve sanitarija

               —

               3

                           —

                           brtvila za pješačke staze

               —

               3

               Sustav 3: Vidjeti Direktivu 89/106/EEZ, Prilog III. odjeljak 2. točka ii., druga mogućnost.
               Sustav 4: Vidjeti Direktivu 89/106/EEZ, Prilog III. odjeljak 2. točka ii., treća mogućnost.

         Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku, jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3. dokumenata za tumačenje). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.
   SKUPINA PROIZVODA
   BRTVILA ZA NEKONSTRUKCIJSKU UPORABU ZA SPOJEVE U ZGRADAMA I PJEŠAČKIM STAZAMA (2/2)
   Sustavi potvrđivanja sukladnosti
   Za dolje navedeni proizvod/proizvode i namjenu/namjene, CEN/Cenelec mora odrediti sljedeći sustav/sustave potvrđivanja sukladnosti prema odgovarajućim usklađenim europskim normama:

               Proizvod(i)

               Namijenjena uporaba(-e)

               Razina(-e) ili razred(i)
               (Reakcija na vatru)

               Sustav(i) potvrđivanja sukladnosti

               Brtvila za nekonstrukcijsku uporabu za spojeve u zgradama i pješačkim stazama

               za uporabe koje podliježu propisima o otpornosti na vatru

               A1 (1), A2 (1), B (1), C (1)

               1

               A1 (2), A2 (2), B (2), C (2), D, E

               3

               (A1 do E) (3), F

               4.

               Sustav 1: Vidjeti Direktivu 89/106/EEZ, Prilog III. odjeljak 2. točka i., bez ispitivanja metodom slučajnog uzorka.
               Sustav 3: Vidjeti Direktivu 89/106/EEZ, Prilog III. odjeljak 2. točka ii., druga mogućnost.
               Sustav 4: Vidjeti Direktivu 89/106/EEZ, Prilog III. odjeljak 2. točka ii., treća mogućnost

         Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku, jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3. dokumenata za tumačenje). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.

      (1)  Proizvodi ili materijali za koje jasno prepoznatljiva faza proizvodnog procesa dovodi do poboljšanja klasifikacije prema reakciji na vatru (primjerice, dodavanje usporivača vatre ili ograničenje organskog materijala).

      (2)  Proizvodi ili materijali koji nisu obuhvaćeni napomenom *

      (3)  Proizvodi ili materijali čija se reakcija na vatru ne treba ispitivati (primjerice proizvodi ili materijali razreda A1 u skladu s Odlukom Komisije 96/603/EZ).


Odluka Komisije od 22/09/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8182 - PAI PARTNERS / RP GROUP) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 12/09/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7300 - COFCO / NOBLE AGRI) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2005/665/EZ: Odluka Komisije od 19. rujna 2005. o izmjeni Dodatka A Prilogu X. Aktu o pristupanju iz 2003. u pogledu određenih objekata iz sektora mesa u Mađarskoj (priopćena pod brojem dokumenta C(2005) 3450)  Tekst značajan za EGP

text:
               03/Sv. 068

               HR

               Službeni list Europske unije

               51

         32005D0665

               L 247/37

               SLUŽBENI LIST EUROPSKE UNIJE

               19.09.2005.

      ODLUKA KOMISIJE

   od 19. rujna 2005.
   o izmjeni Dodatka A Prilogu X. Aktu o pristupanju iz 2003. u pogledu određenih objekata iz sektora mesa u Mađarskoj
   (priopćena pod brojem dokumenta C(2005) 3450)
   (Tekst značajan za EGP)
   (2005/665/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Akt o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov Prilog X., poglavlje 5., odjeljak B, stavak (d),
   budući da:

               (1)

               U Prilogu X., poglavlju 5., odjeljku B, stavku (a) Akta o pristupanju iz 2003. predviđeno je da se strukturni zahtjevi utvrđeni u Prilogu I. Direktivi Vijeća 64/433/EEZ od 26. lipnja 1964. o uvjetima zdravlja za proizvodnju i plasman svježeg mesa (1) pod određenim uvjetima neće primjenjivati na objekte u Mađarskoj koji su navedeni u Dodatku A (2) Prilogu X. Aktu o pristupanju, do 31. prosinca 2006.

               (2)

               Dodatak A Prilogu X. Aktu o pristupanju 2003. izmijenjen je odlukama Komisije 2004/462/EZ (3) i 2004/472/EZ (4).

               (3)

               Prema službenoj izjavi mađarskog nadležnog tijela, određeni objekti iz sektora mesa dovršili su svoj postupak modernizacije i sada su potpuno usklađeni sa zakonodavstvom Zajednice. Određeni objekti prestali su s djelatnostima. Te objekte, stoga, treba brisati s popisa objekata u tranziciji.

               (4)

               O statusu dvaju mesnih objekata i njihovoj reklasifikaciji u objekte nižeg kapaciteta još se uvijek raspravlja s mađarskim nadležnim tijelom. Potrebno je predvidjeti kratko dodatno vrijeme za pojašnjenje stanja.

               (5)

               Nadalje, određeni je broj objekata poduzeo značajne napore da se uskladi sa strukturnim zahtjevima predviđenim u zakonodavstvu Zajednice. Međutim, ti objekti nisu u mogućnosti dovršiti postupak svoje modernizacije do propisanoga roka zbog izuzetnih tehničkih ograničenja. Stoga je opravdano odobriti im dodatno vrijeme za okončanje postupka modernizacije.

               (6)

               Dodatak A Prilogu X. Aktu o pristupanju iz 2003. treba stoga na odgovarajući način izmijeniti. Radi jasnoće treba ga zamijeniti.

               (7)

               Stalni odbor za prehrambeni lanac i zdravlje životinja obaviješten je o mjerama predviđenima ovom Odlukom,

         DONIJELA JE OVU ODLUKU:
   Članak 1.
   Dodatak A Prilogu X. Aktu o pristupanju iz 2003. zamjenjuje se tekstom u Prilogu ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 19. rujna 2005.

            Za Komisiju

         Markos KYPRIANOU

            Član Komisije

      (1)  SL 121, 29.7.1964., str. 2012/64. Direktiva kako je zadnje izmijenjena Aktom o pristupanju iz 2003.

      (2)  SL C 227 E, 23.9.2003., str. 444.

      (3)  SL L 156, 30.4.2004., str. 135.; ispravljena inačica u SL L 202, 7.6.2004., str. 92.

      (4)  SL L 160, 30.4.2004., str. 61.; ispravljena inačica u SL L 212, 12.6.2004., str. 34.
   PRILOG

         „Dodatak A
         naveden u poglavlju 5., odjeljku B Priloga X. (1)

         Popis objekata, uključujući nedostatke i rokove za ispravljanje tih nedostataka
         OBJEKTI ZA PROIZVODNJU MESA
         Početni popis

                     Br.

                     Vet. br.

                     Naziv objekta

                     Nedostaci

                     Datum pune usklađenosti

                     1.

                     304/3/1997

                     Molnár és Molnár Ker. Bt.

                     Direktiva Vijeća 64/433/EEZ:
                     Prilog I., poglavlje I., točka 1. (a) i (f)
                     Prilog I., poglavlje I., točka 2.(a)
                     Prilog I., poglavlje I., točke 5., 8. i 12.

                     31.12.2006.

                     2.

                     13/1993

                     Ga-Zsó Hús Vágóhídja

                     Direktiva Vijeća 64/433/EEZ:
                     Prilog I., poglavlje I., točka 1.(c), (e) i (g)
                     Prilog I., poglavlje I., točka 3.
                     Prilog I., poglavlje I., točka 4. (c) i (d)
                     Prilog I., poglavlje I., točke 8., 11. i 12.

                     31.12.2006.

                     3.

                     27/35/1994

                     Felsál Kft.

                     Direktiva Vijeća 64/433/EEZ:
                     Prilog I., poglavlje I., točka 1. (a), (b), (c), (f) i (g)
                     Prilog I., poglavlje I., točka 2. (a)
                     Prilog I., poglavlje I., točka 4. (b)
                     Prilog I., poglavlje I., točke 5., 11. i 12.

                     31.12.2006.

                     4.

                     60-56/1994

                     Gorzsai Húsüzem

                     Direktiva Vijeća 64/433/EEZ:
                     Prilog I., poglavlje I., točka 1. (a), (c), (e) i (g)
                     Prilog I., poglavlje I., točka 4. (b), (c) i (e)
                     Prilog I., poglavlje I., točke 6., 7., 8., 11. i 12.

                     31.12.2005.

                     5.

                     34/2000

                     Varga és Tsa. 2000 Kft.
                     Vágóhídja

                     Direktiva Vijeća 64/433/EEZ:
                     Prilog I., poglavlje I., točka 1. (c) i (e)
                     Prilog I., poglavlje I., točka 3.
                     Prilog I., poglavlje I., točka 4. (b), (c) i (d)
                     Prilog I., poglavlje I., točka 9.

                     31.12.2005.

                     6.

                     55-83/1995

                     Apci-Hús Kft. Vágóhídja

                     Direktiva Vijeća 64/433/EEZ:
                     Prilog I., poglavlje I., točka 1. (e) i (g)
                     Prilog I., poglavlje I., točka 3.
                     Prilog I., poglavlje I., točka 4. (c) i (d)

                     31.12.2005.

                     7.

                     16-88/1997

                     Közérdekű Bt.

                     Direktiva Vijeća 64/433/EEZ:
                     Prilog I., poglavlje I., točka 1. (e)
                     Prilog I., poglavlje I., točka 4. (b) i (e)
                     Prilog I., poglavlje I., točke 9. i 13.

                     31.12.2006.

                     8.

                     1103/1/2000

                     Mikóhús Kft.

                     Direktiva Vijeća 64/433/EEZ:
                     Prilog I., poglavlje I., točka 1.(c), (e) i (f)
                     Prilog I., poglavlje I., točka 2.
                     Prilog I., poglavlje I., točka 4. (b) i (e)
                     Prilog I., poglavlje I., točka 12.

                     31.12.2006.

                     9.

                     110/1/1994

                     Táncsics Mg. Devecseri
                     Húsüzem

                     Direktiva Vijeća 64/433/EEZ:
                     Prilog I., poglavlje I., točka 1. (b)
                     Prilog I., poglavlje I., točka 2.(a)
                     Prilog I., poglavlje I., točka 4. (b) i (c)
                     Prilog I., poglavlje I., točke 5., 11. i 12.

                     31.12.2006.

                     10.

                     48/2000

                     Horváth Kft. Vágóhídja

                     Direktiva Vijeća 64/433/EEZ:
                     Prilog I., poglavlje I., točka 1. (e) i (g)
                     Prilog I., poglavlje I., točka 3.
                     Prilog I., poglavlje I., točka 4. (c) i (d)
                     Prilog I., poglavlje I., točka 12.

                     31.12.2005.

                     11.

                     28/11/1999

                     Fehérpecsenye Kft.
                     Vágóhíd-Húsüzem

                     Direktiva Vijeća 64/433/EEZ:
                     Prilog I., poglavlje I., točka 4. (c)
                     Prilog I., poglavlje I., točke 5., 9. i 11.

                     31.12.2006.

                     12.

                     139/3/2000

                     Szegvári Vágóhíd és
                     Húsüzem

                     Direktiva Vijeća 64/433/EEZ:
                     Prilog I., poglavlje I., točka 1. (e)
                     Prilog I., poglavlje I., točka 2. (b)
                     Prilog I., poglavlje I., točka 12.

                     31.12.2006.

                     13.

                     16/159/1998

                     Konkoly Kft

                     Direktiva Vijeća 64/433/EEZ:
                     Prilog I., poglavlje I., točka 1. (e) i (g)
                     Prilog I., poglavlje I., točka 4. (c) i (e)
                     Prilog I., poglavlje I., točka 12.

                     31.12.2006.

                     14.

                     52-93/1997

                     Gulyás és Társa Kft.

                     Direktiva Vijeća 64/433/EEZ:
                     Prilog I., poglavlje I., točka 1. (c) i (e)
                     Prilog I., poglavlje I., točka 3.
                     Prilog I., poglavlje I., točka 4. (b), (c) i (e)
                     Prilog I., poglavlje I., točke 5., 6., 7., 8., 11. i 12.

                     31.12.2005.

               Dodatna lista

                     Br.

                     Broj veterinarskog odobrenja

                     Naziv i adresa objekta

                     Sektor: Meso

                     Datum usklađenosti

                     Djelatnost objekata

                     Svježe meso, klanje, rezanje

                     Mesni proizvodi

                     Hladnjača

                     1.

                     02524

                     Zvertyelhús Kft.,
                     Kisszállás

                     X

                     31.12.2005.

                     2.

                     03525

                     Atalante Kft., Kaszaper

                     X

                     31.12.2005.

                     3.

                     04526

                     Agrár COOP Kft., Mezőkövesd

                     X

                     31.12.2005.

                     4.

                     06528

                     Kalória Kft.,
                     Szabadbattyány

                     X

                     30.9.2005.

                     5.

                     08530

                     Szoboszlóhús Kft., Hajdúhadház

                     X

                     31.12.2005.

                     6.

                     13533

                     Carnarium Kft., Juta

                     X

                     31.12.2005.

                     7.

                     13534

                     Kapos-Ternero Kft., Hetes

                     X

                     31.12.2005.

                     8.

                     16536

                     Hús Trió Kft.,
                     Simontornya

                     X

                     30.9.2005.”

      (1)  Za tekst Priloga X. vidjeti SL L 236, 23.9.2003., str. 846.


title: 2012/709/Euratom: Odluka Vijeća od 13. studenoga 2012. o usvajanju dodatnog istraživačkog programa 2012.-2015. za reaktor s visokim protokom koji treba provesti Zajednički istraživački centar za Europsku zajednicu za atomsku energiju (2012/709/Euratom)

text:
               13/Sv. 60

               HR

               Službeni list Europske unije

               214

         32012D0709

               L 321/59

               SLUŽBENI LIST EUROPSKE UNIJE

         ODLUKA VIJEĆA
   od 13. studenoga 2012.
   o usvajanju dodatnog istraživačkog programa 2012.-2015. za reaktor s visokim protokom koji treba provesti Zajednički istraživački centar za Europsku zajednicu za atomsku energiju
   (2012/709/Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 7.,
   uzimajući u obzir prijedlog Europske komisije,
   nakon savjetovanja sa Znanstvenim i tehničkim odborom (1),
   budući da:

               (1)

               U okviru Europskog istraživačkog područja, reaktor s visokim protokom u Pettenu (dalje u tekstu: HFR) već neko vrijeme jest i nastavlja biti važno sredstvo dostupno Zajednici za doprinos znanosti o materijalima i testiranju materijala, za nuklearnu medicinu i istraživanja sigurnosti reaktora u području nuklearne energije.

               (2)

               Potpora radu HFR-a osigurana je nizom dodatnih istraživačkih programa, od kojih je posljednji, donesen Odlukom Vijeća 2009/410/Euratom od 25. svibnja 2009. o usvajanju dodatnog istraživačkog programa koji treba provesti Zajednički istraživački centar za Europsku zajednicu za atomsku energiju (2), istekao 31. prosinca 2011. Radi osiguranja kontinuiteta dodatnih istraživačkih programa i nesmetanog rada dodatnog istraživačkog programa za HFR za 2012.-2015., ova Odluka trebala bi se primjenjivati od 1. siječnja 2012.

               (3)

               S obzirom na daljnju potrebu za HFR-om kao nezamjenjivom infrastrukturom za istraživanja Zajednice u područjima poboljšanja sigurnosti nuklearnih reaktora, zdravlja, uključujući razvoj medicinskih izotopa za medicinska istraživanja, nuklearne fuzije, osnovnih istraživanja i osposobljavanja te upravljanje otpadom, uključujući mogućnost proučavanja sigurnosnog ponašanja nuklearnog goriva za reaktorske sustave u interesu Europe, njegov bi se rad trebao nastaviti prema ovom dodatnom istraživačkom programu do kraja 2015.

               (4)

               Zbog svog posebnog interesa za daljnjim radom HFR-a Nizozemska, Francuska i Belgija, kako su to one navele, trebale bi financirati ovaj program financijskim doprinosima u opći proračun Europske unije u obliku namjenskog prihoda,

         DONIJELO JE OVU ODLUKU:
   Članak 1.
   Usvaja se dodatni istraživački program o radu HFR-a (dalje u tekstu: program) čiji su ciljevi navedeni u Prilogu I., na razdoblje od četiri godine, počevši od 1. siječnja 2012.
   Članak 2.
   Troškovi provedbe programa, procijenjeni na 31 400 000 EUR, u cijelosti se financiraju doprinosima Nizozemske, Francuske i Belgije. Raščlamba ovog iznosa navedena je u Prilogu II. Ovaj doprinos smatra se namjenskim prihodom u skladu s člankom 18. stavkom 2. Uredbe Vijeća (EZ, Euratom) br. 1605/2002 (3).
   Članak 3.
   1.   Komisija je zadužena za upravljanje programom. S tim ciljem, ona poziva službe Zajedničkog istraživačkog centra.
   2.   O provedbi programa obavješćuje se Vijeće guvernera Zajedničkog istraživačkog centra.
   Članak 4.
   Komisija dostavlja Europskom parlamentu i Vijeću srednjoročno izvješće i završno izvješće o provedbi ove Odluke.
   Članak 5.
   Ova Odluka stupa na snagu na dan objave u Službenom listu Europske unije.
   Primjenjuje se od 1. siječnja 2012.
   Članak 6.
   Ova Odluka upućena je državama članicama.

      Sastavljeno u Bruxellesu 13. studenoga 2012.

            Za Vijeće

            Predsjednik

         V. SHIARLY

      (1)  Zapisnik sa sastanka ZTO-a održanog 17. veljače 2012.

      (2)  SL L 132, 29.5.2009., str. 13.

      (3)  SL L 248, 16.9.2002., str. 1.
   PRILOG I.

      ZNANSTVENI I TEHNIČKI CILJEVI

   Glavni ciljevi programa su sljedeći:

               1.

               Osigurati siguran i pouzdan rad HFR-a kako bi se zajamčila dostupnost neutronskog toka u eksperimentalne svrhe.

               2.

               Omogućiti istraživačkim ustanovama učinkovito korištenje HFR-a u širokom nizu disciplina: poboljšanje sigurnosti nuklearnih reaktora, zdravlje, uključujući razvoj medicinskih izotopa za medicinska istraživanja, nuklearna fuzija, osnovna istraživanja i osposobljavanje te upravljanje otpadom, uključujući mogućnost proučavanja sigurnosnog pitanja nuklearnog goriva za reaktorske sustave u interesu Europe.

         PRILOG II.

      RAŠČLAMBA DOPRINOSA

   Doprinosi programu dolaze od Nizozemske, Francuske i Belgije.
   Raščlamba ovih doprinosa je sljedeća:

               Nizozemska: 29 000 000 EUR,

               Francuska: 1 200 000 EUR,

               Belgija: 1 200 000 EUR,

               ukupno: 31 400 000 EUR.

         Ovi se doprinosi uplaćuju u opći proračun Europske unije i dodjeljuju se ovom programu.
   Ovi su doprinosi fiksni i bez mogućnosti ispravljanja u pogledu varijacija koje se odnose na operativne troškove, troškove održavanja i stavljanja izvan pogona.


title: 2010/166/EU: Odluka Komisije od 19. ožujka 2010. o usklađenim uvjetima uporabe radiofrekvencijskog spektra za pokretne komunikacijske usluge na brodovima (MCV usluge) u Europskoj uniji (priopćena pod brojem dokumenta C(2010) 1644)  Tekst značajan za EGP

text:
               13/Sv. 56

               HR

               Službeni list Europske unije

               148

         32010D0166

               L 072/38

               SLUŽBENI LIST EUROPSKE UNIJE

         ODLUKA KOMISIJE
   od 19. ožujka 2010.
   o usklađenim uvjetima uporabe radiofrekvencijskog spektra za pokretne komunikacijske usluge na brodovima (MCV usluge) u Europskoj uniji
   (priopćena pod brojem dokumenta C(2010) 1644)
   (Tekst značajan za EGP)
   (2010/166/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru) (1), a posebno njezin članak 4. stavak 3.,
   budući da:

               (1)

               Politikom i2010, kao strateškim okvirom za europsko informacijsko društvo (2), promiče se otvoreno i konkurentno digitalno gospodarstvo u Europskoj uniji i naglašavaju informacijske i komunikacijske tehnologije kao pokretač uključivanja i kakvoće života. Razvoj dodatnih sredstava komunikacije može biti koristan za radnu produktivnost i rast tržišta pokretne telefonije.

               (2)

               Aplikacije za komunikacijsko povezivanje u pomorskom prometu koriste se na teretnim i putničkim brodovima koji plove teritorijalnim morima i međunarodnim vodama Europske unije i često su po svojoj prirodi paneuropskog ili međudržavnog karaktera. Sustavi za pružanje pokretnih komunikacijskih usluga na brodovima („MCV usluge”) dopunjuju postojeće pokretne komunikacijske usluge kada rade u područjima teritorijalnih mora država članica Europske unije, kako je određeno u Konvenciji Ujedinjenih naroda o pravu mora, koja nisu obuhvaćena kopnenim pokretnim mrežama, koje podliježu Odluci Komisije 2009/766/EZ od 16. listopada 2009. o usklađivanju frekvencijskih pojaseva 900 MHz i 1 800 MHz za terestričke sustave koji mogu pružati paneuropske elektroničke komunikacijske usluge u Zajednici (3). Usklađenim pristupom regulaciji takvih MCV usluga trebali bi se poduprijeti ciljevi jedinstvenoga tržišta i potencijalno unaprijediti dostupnost GSM usluga u Europskoj uniji.

               (3)

               Usklađivanjem pravila za uporabu radijskoga spektra u cijeloj Europskoj uniji trebali bi se olakšati uspostavljanje i uvođenje MCV usluga unutar Europske zajednice, pri čemu su glavni ciljevi izbjegavanje štetnih smetnji za kopnene pokretne mreže i sprječavanje povezivanja sa sustavima za pružanje MCV usluga kada je moguće povezivanje s kopnenim pokretnim mrežama.

               (4)

               U skladu s člankom 4. stavkom 2. Odluke br. 676/2002/EZ, Europska komisija ovlastila (4) je Europsku konferenciju poštanskih i telekomunikacijskih uprava (dalje u tekstu: CEPT) za određivanje tehničkih i operativnih uvjeta potrebnih kako bi se izbjegle štetne smetnje koje GSM sustavi koji se koriste na brodovima u frekvencijskim pojasevima 900 MHz i 1 800 MHz u teritorijalnim morima država članica izazivaju u radu postojećih kopnenih pokretnih mreža, također i u područjima navedenih teritorijalnim mora u kojima navedene mreže pružaju usluge, te kako bi se osiguralo da se kopneni pokretni terminali ne povezuju s takvim sustavom kada je u uporabi u teritorijalnim morima te da se svi pokretni terminali mogu povezati s kopnenim mrežama. Navedena se Odluka temelji na tehničkim studijama koje je proveo CEPT u okviru ovlaštenja Europske komisije, kako je navedeno u Izvješću 28 CEPT-a (5).

               (5)

               Sustavi za pružanje MCV usluga razmatrani u Izvješću CEPT-a sastoje se od jedne ili više pikoćelijskih baznih stanica na brodu (baznih stanica na brodu) koje omogućuju pristup GSM jezgrenoj mreži putem posredne veze, npr. preko satelita, koja koristi dijelove spektra drukčije od frekvencijskih pojaseve 900 MHz i 1 800 MHz. Bazne stanice na brodu takvog sustava služe GSM pokretnim terminalima za roaming koje nose putnici ili posada na brodu tako da im omogućuju povezivanje s frekvencijskim pojasevima GSM-900 i/ili GSM-1 800 kada je brod u međunarodnim vodama ili područjima teritorijalnih mora koja ne pokrivaju kopnene pokretne mreže ili ih ne pokrivaju u dovoljnoj mjeri.

               (6)

               U Izvješću CEPT-a zaključeno je da se sustavi za pružanje MCV usluga ne smiju koristiti na udaljenosti manjoj od dvije nautičke milje (NM) od polazne crte obalne države. U njemu su navedeni brojni tehnički i operativni uvjeti za uporabu takvih sustava u teritorijalnim morima na udaljenosti između 2 i 12 NM od polazne crte.

               (7)

               Oprema za MCV usluge obuhvaćene ovom Odlukom potpada u područje primjene Direktive 1999/5/EZ Europskog parlamenta i Vijeća od 9. ožujka 1999. o radijskoj opremi i telekomunikacijskoj terminalnoj opremi te o uzajamnom priznavanju njihove usklađenosti (6). Usklađenost s povezanim usklađenim normama za GSM-900 i/ili GMS-1 800 iz navedene Direktive podrazumijeva pretpostavku usklađenosti s njezinim zahtjevima, što omogućuje stavljanje takve opreme na tržište.

               (8)

               Iako postoje usklađene norme Europskog instituta za telekomunikacijske norme u kojima su određeni tehnički zahtjevi na temelju kojih se omogućava stavljanje na tržište one GSM opreme koja je u skladu s navedenim zahtjevima i iako takvu GSM opremu mogu koristiti sustavi za pružanje MCV usluga, ipak je potrebno odrediti posebne operativne vrijednosti koje moraju ispunjavati sustavi za pružanje MCV usluga koji rade u teritorijalnim morima kako bi se izbjegle štetne smetnje u kopnenim mrežama.

               (9)

               Zato Prilog ove Odluke sadrži sve tehničke i operativne zahtjeve navedene u izvješću CEPT-a. Očekuje se da će se navedenim zahtjevima, koji su unutar raspona prilagodljivih parametara normi za GSM, osigurati supostojanje sustava za pružanje MCV usluga i kopnenih GSM/UMTS mreža u pojasevima 900 i 1 800 MHz te aeronautičkih radionavigacijskih sustava kratkog dometa (RSBN sustava) koji rade u pojasu 862-960 MHz. Navedeni zahtjevi uključuju tehnike smanjenja smetnji na temelju posebnih operativnih parametara GSM sustava, ali mogu se koristiti i druga sredstva ili druge tehnike smanjenja smetnji ako se njima osigurava jednaka razina zaštite.

               (10)

               Ne može se smatrati da se ovom Odlukom određuju obveze državama članicama koje nemaju teritorijalna mora. Ovime se ne dovodi u pitanje odobravanje MCV usluga koje je izvan područja primjene ove Odluke, ali koje može zahtijevati mjere država članica u skladu s pravom EU-a u vezi s plovilima njihovoga državljanstva.

               (11)

               Države članice trebaju nastojati što prije staviti na raspolaganje cijele frekvencijske pojaseve 900 MHz i 1 800 MHz za sustave za pružanje MCV usluga bez smetnji i bez zaštite u svojim teritorijalnim morima kako bi se, na primjer, izbjegla diskriminacija između nositelja prava u navedenim pojasevima. Međutim ako se zbog nacionalnih okolnosti ne mogu staviti na raspolaganje cijeli pojasevi, države članice mogu staviti na raspolaganje manju količinu spektra, ali bi trebale dati na raspolaganje najmanje 2 MHz spektra u uzlaznom smjeru i 2 MHz spektra u silaznom smjeru, budući da se taj iznos spektra smatra minimumom potrebnim za rad MCV usluga.

               (12)

               Kako bi se osigurala daljnja relevantnost uvjeta određenih ovom Odlukom i s obzirom na brze promjene u okruženju radiofrekvencijskog spektra, državne uprave trebaju pratiti, ako je to moguće, uporabu radiofrekvencijskog spektra za opremu za MCV usluge radi aktivnog preispitivanja ove Odluke. Prilikom takvoga preispitivanja treba se uzeti u obzir tehnološki razvoj i treba se provjeriti jesu li početne pretpostavke za rad MCV usluga još uvijek relevantne.

               (13)

               Mjere predviđene ovom Odlukom u skladu su s mišljenjem Odbora za radiofrekvencijski spektar,

         DONIJELA JE OVU ODLUKU:
   Članak 1.
   Cilj ove Odluke je usklađivanje tehničkih uvjeta za raspoloživost i učinkovitu uporabu pojaseva 900 MHz i 1 800 MHz za sustave za pružanje pokretnih komunikacijskih usluga na brodovima u teritorijalnim morima u Europskoj uniji.
   Članak 2.
   Za potrebe ove Odluke:

               1.

               „pokretne komunikacijske usluge na brodovima (MCV usluge)” označavaju elektroničke komunikacijske usluge, kako je određeno u članku 2. točki (c) Direktive 2002/21/EZ Europskog parlamenta i Vijeća (7), koje pruža poduzetnik kako bi osobama na brodu omogućio komunikaciju putem javnih komunikacijskih mreža pomoću GSM sustava bez uspostavljanja izravne veze s kopnenim pokretnim mrežama;

               2.

               „pojas 900 MHz” označava pojas 880-915 MHz za uzlaznu vezu (terminal odašilje, bazna stanica prima) i pojas 925-960 MHz za silaznu vezu (bazna stanica odašilje, terminal prima);

               3.

               „pojas 1 800 MHz” označava pojas 1 710-1 785 MHz za uzlaznu vezu (terminal odašilje, bazna stanica prima) i pojas 1 805-1 880 MHz za silaznu vezu (bazna stanica odašilje, terminal prima);

               4.

               „GSM sustav” označava elektroničku komunikacijsku mrežu koja je usklađena s normama za GSM koje je objavio Europski institut za telekomunikacijske norme, a posebno s normama EN 301 502 i EN 301 511;

               5.

               „bez smetnji i bez zaštite” označava da ne mogu nastati štetne smetnje za nijednu radiokomunikacijsku uslugu i da se ne može zatražiti zaštita navedenih usluga od štetnih smetnji izazvanih drugim radiokomunikacijskim uslugama;

               6.

               „teritorijalno more” tumači se u značenju iz Konvencije Ujedinjenih naroda o pravu mora;

               7.

               „primopredajna bazna stanica na brodu (bazna stanica na brodu)” označava pokretnu pikoćeliju smještenu na brodu koja podržava GSM usluge u pojasevima 900 MHz i/ili 1 800 MHz.

         Članak 3.
   Najkasnije 12 mjeseci od stupanja na snagu ove Odluke države članice stavljaju na raspolaganje najmanje 2 MHz spektra u uzlaznom smjeru i 2 MHz odgovarajućih uparenih frekvencija spektra u silaznom smjeru unutar pojaseva 900 MHz i/ili 1 800 MHz za sustave za pružanje MCV usluga bez smetnji i bez zaštite u svojim teritorijalnim morima te osiguravaju usklađenost navedenih sustava s uvjetima određenim u Prilogu ovoj Odluci.
   Članak 4.
   Države članice neprestano nadziru uporabu pojaseva 900 MHz i 1 800 MHz za sustave za pružanje MCV usluga u svojim teritorijalnim morima, a posebno u vezi s daljnjom relevantnošću svih uvjeta navedenih u članku 3. ove Odluke i slučajevima štetnih smetnji.
   Članak 5.
   Države članice podnose Europskoj komisiji izvješće o svojim nalazima u vezi s preispitivanjem iz članka 4. ove Odluke. Europska Komisija nastavlja prema potrebi s preispitivanjem ove Odluke.
   Članak 6.
   Ova je Odluka upućena državama članicama.

      Sastavljeno u Bruxellesu 19. ožujka 2010.

            Za Komisiju

         Neelie KROES

            Potpredsjednica

      (1)  SL L 108, 24.4.2002., str. 1.

      (2)  COM(2005) 229 konačno od 1. lipnja 2005.

      (3)  SL L 274, 20.10.2009., str. 32.

      (4)  Ovlaštenje CEPT-u za pokretne komunikacijske usluge na brodovima, 8. srpnja 2008.

      (5)  Konačno izvješće CEPT-a Europskoj komisiji kao odgovor na Ovlaštenje EK-a za pokretne komunikacijske usluge na brodovima (MCV), 1. srpnja 2009.

      (6)  SL L 91, 7.4.1999., str. 10.

      (7)  SL L 108, 24.4.2002., str. 33.

      PRILOG

         Uvjeti koje mora ispuniti sustav za pružanje MCV usluga u teritorijalnim morima država članica Europske unije s ciljem izbjegavanja štetnih smetnji za kopnene pokretne mreže

      Moraju biti ispunjeni sljedeći uvjeti:

                  1.

                  sustavi za pružanje MCV usluga ne koriste se na udaljenosti manjoj od 2 nautičke milje (1) od polazne crte, kako je određeno Konvencijom Ujedinjenih naroda o pravu mora;

                  2.

                  na udaljenosti između 2 i 12 nautičkih milja od polazne crte smiju se koristiti samo unutarnje antene baznih stanica na brodu;

                  3.

                  ograničenja određena za pokretne terminale kada se koriste na brodu i za bazne stanice na brodu:

                              Parametar

                              Opis

                              Snaga odašiljanja/gustoća snage

                              Najveća izračena izlazna snaga pokretnih terminala koji se koriste na brodovima i koje kontrolira bazna stanica na brodu u pojasu 900 MHz:
                              5 dBm

                              Najveća izračena izlazna snaga pokretnih terminala koji se koriste na brodovima i koje kontrolira bazna stanica na brodu u pojasu 1 800  MHz:
                              0 dBm

                              Najveća gustoća snage baznih stanica na brodu izmjerena u vanjskim područjima broda uz primjenu referentnoga dobitka antene u vrijednosti od 0 dBi:

                                          —

                                          80 dBm/200 kHz

                              Pravila u vezi s pristupom kanalu i njegovom zauzetošću

                              Koriste se tehnike za smanjenje smetnji za osiguravanje izvedbe koja je barem jednaka sljedećim čimbenicima smanjenja smetnji na temelju normi za GSM:

                                          —

                                          na udaljenosti između 2 i 3 nautičke milje od polazne crte osjetljivost prijamnika i prag prekida veze (razina ACCMIN (2) i min RXLEV (3)) pokretnoga terminala koji se koristi na brodu moraju biti jednaki ili veći od – 70 dBm/200 kHz, a na udaljenosti između 3 i 12 nautičkih milja od polazne crte jednaki ili veći od – 75 dBm/200 kHz,

                                          —

                                          isprekidano odašiljanje (4) aktivira se kod uzlaznog smjera povezivanja MCV sustava,

                                          —

                                          vremenski pomak (5) za bazne stanice na brodu mora biti postavljen na najmanju vrijednost.

         (1)  Jedna nautička milja = 1 852 metra.

         (2)  ACCMIN (RX_LEV_ACCESS_MIN); kako je navedeno u normi za GSM ETSI TS 144 018.

         (3)  RXLEV (RXLEV-FULL-SERVING-CELL); kako je navedeno u normi za GSM ETSI TS 148 008.

         (4)  Isprekidano odašiljanje ili DTX; kako je navedeno u normi za GSM ETSI TS 148 008.

         (5)  Vremenski pomak; kako je navedeno u normi za GSM ETSI TS 144 018.


Odluka Komisije od 03/07/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7254 - LETTERONE / RWE DEA) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 22/09/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8619 - BRIDGEPOINT / MILLER HOMES) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)